ՍՏԵՓԱՆԱԿԵՐՏ, հունիսի 13, ԱՐՑԱԽՊՐԵՍ-ԱՐՄԵՆՊՐԵՍ: Մի կողմից՝ Բաքուն որպես այդպիսին չի ճանաչում իշխանության եկած նոր ուժերին, մյուս կողմից՝ Բաքվում չեն համակերպվում ՀՀ վարչապետ Նիկոլ Փաշինյանի՝ Ղարաբաղը բանակցային սեղան վերադարձնելու վերաբերյալ արած հայտարարության հետ: Այս մասին հունիսի 13-ին հրավիրված մամուլի ասուլիսում ասաց ադրբեջանագետ Տաթևիկ Հայրապետյանը: «Այս հայտարարությունը շատ ծանր տարան Բաքվում և սկսեցին արագորեն արձագանքել: Դրան հաջորդեց Մամեդյարովի այցը Փարիզ, որտեղ նա հավաստիացնում էր, որ իրենք պետք է սահմանված ձևաչափով շարունակեն բանակցությունները»,-նշեց Հայրապետյանը: